钦定古今图书集成/明伦汇编/宫闱典/第133卷 > 张雄
## 钦定古今图书集成/明伦汇编/宫闱典/第133卷 > 张雄

按《明外史宦官传》：“‘雄者，以司礼太监侍豹房，有宠，与
张忠、张锐并恣肆用事，时号三张’。宸濠欲结纳雄，锐
赂伶人臧贤以通，锐赂太监商忠、少监卢明以通，雄
馈各万计。自是相问遗不绝。濠有所奏请，二人必助
成之，以至于叛。初，雄怨其父听后妻言逐己，致使自
宫。既贵，拒父不得见。同侪劝之，乃召父至，垂帘杖之”，
已相抱泣。奏授父千户，寻超授右都督。后张永发宸
濠结纳事，忠明俱论斩，雄下狱。